Granaattiomena

Granaattiomena debytoi ensimmäisessä levyraadissa brittiläisen George Ezran kappaleella Shotgun. Granaattiomena levyraatitaival on ollut sellaista vuoristarataa, että Särkänniemen Tornadokin jää toiseksi. Tähän mennessä granaattiomena on saavuttanut raadeissa yhteensä viisi mitalia, joista kolme on ollut kultaisia. Voittonsa granaattiomena on saavuttanut islantilaisen Rökkurró-yhtyeen kappaleella Svanur, brittiläisen White Lies-yhtyeen kappaleella Tokyo sekä yhdysvaltalaisen Sufjan Stevensin kappaleella Mystery of Love. Mitalisijoitustensa jälkeen graanaattiomenalla on ollut tapana flopata seuraavassa raadissa huolella. Kolmen voittonsa lisäksi granaattiomenella onkin myös kolme jumbosijaa levyraadeista. Granaattiomena on myös isännöinyt kolme levyraatia. Ensimmäisen granaattiomenan isännöimän raadin teemana olivat surumieliset kappaleet. Sururaadin juontajana toimi surullinen Ralph-ameba, josta tulikin välittömästi fanisuosikki ja kulttihahmo. Ralph onkin tämän jälkeen toiminut juontajana myös muissa granaattiomenan isännöimissä raadeissa.